**Z:Adolf Hitler** [*ádolf hítler*], [nemški](http://sl.wikipedia.org/wiki/Nemci) [diktator](http://sl.wikipedia.org/wiki/Diktator) in [nacistični](http://sl.wikipedia.org/wiki/Nacizem) voditelj [avstrijskega rodu](http://sl.wikipedia.org/wiki/Avstrijci), \* [20. april](http://sl.wikipedia.org/wiki/20._april) [1889](http://sl.wikipedia.org/wiki/1889), [Braunau am Inn](http://sl.wikipedia.org/w/index.php?title=Braunau_am_Inn&action=edit) pri [Linzu](http://sl.wikipedia.org/wiki/Linz), [Gornjeavstrijsko](http://sl.wikipedia.org/w/index.php?title=Zgornja_Avstrija&action=edit), [Avstrija](http://sl.wikipedia.org/wiki/Avstrija), † [30. april](http://sl.wikipedia.org/wiki/30._april) [1945](http://sl.wikipedia.org/wiki/1945), [Berlin](http://sl.wikipedia.org/wiki/Berlin), [Nemčija](http://sl.wikipedia.org/wiki/Nem%C4%8Dija).

R:Hitler je bil diktator [nacistične Nemčije](http://sl.wikipedia.org/wiki/Nacisti%C4%8Dna_Nem%C4%8Dija) in vodja [nacistične stranke](http://sl.wikipedia.org/wiki/NSDAP). Od leta [1933](http://sl.wikipedia.org/wiki/1933) do svoje smrti je bil tudi [nemški kancler](http://sl.wikipedia.org/w/index.php?title=Nem%C5%A1ki_kancler&action=edit), [vodja vlade](http://sl.wikipedia.org/w/index.php?title=Vodja_vlade&action=edit) in [države](http://sl.wikipedia.org/w/index.php?title=Vodja_dr%C5%BEave&action=edit). Bil je nadarjen govorec z nedoumljivim obnašanjem. Smatrajo ga za enega od najpomembnejših vodij v svetovni [zgodovini](http://sl.wikipedia.org/wiki/Zgodovina). Uspelo mu je potegniti Nemčijo iz [ekonomske krize](http://sl.wikipedia.org/w/index.php?title=Ekonomska_kriza&action=edit) po [1. svetovni vojni](http://sl.wikipedia.org/wiki/Prva_svetovna_vojna) in na svojem višku je nadziral velik del [Evrope](http://sl.wikipedia.org/wiki/Evropa).

Z:[Vseobsežna](http://sl.wikipedia.org/wiki/Totalna_vojna) [vojna](http://sl.wikipedia.org/wiki/Vojna) na vseh straneh v [2. svetovni vojni](http://sl.wikipedia.org/wiki/Druga_svetovna_vojna) je v Evropi povzročila divje uničenje in [rasno](http://sl.wikipedia.org/w/index.php?title=Rasa&action=edit) politiko [nacistične Nemčije](http://sl.wikipedia.org/wiki/Tretji_rajh), katere posledica je bil skrajno nečloveški [holokavst](http://sl.wikipedia.org/wiki/Holokavst), množično uničevanje, predvsem [judovskih](http://sl.wikipedia.org/wiki/Judje) in [slovanskih](http://sl.wikipedia.org/wiki/Slovani) narodov, ki je povzročil smrt in razselitev [milijonov](http://sl.wikipedia.org/wiki/Milijon) ljudi.

R:Ko je bila Nemčija že popolnoma v ruševinah in [Rdeča armada](http://sl.wikipedia.org/wiki/Rde%C4%8Da_armada) le nekaj metrov stran, je v svojem berlinskem podzemnem [bunkerju](http://sl.wikipedia.org/wiki/Bunker), skupaj z ženo [Evo Braun](http://sl.wikipedia.org/wiki/Eva_Braun), naredil samomor.

## Z:Življenje

### Rodbina in mladost

Rodil se je [20. aprila](http://sl.wikipedia.org/wiki/20._april) [1889](http://sl.wikipedia.org/wiki/1889) v mestecu [Braunau am Inn](http://sl.wikipedia.org/w/index.php?title=Braunau_am_Inn&action=edit), 90 km vzhodno od [Linza](http://sl.wikipedia.org/wiki/Linz), v deželi Zgornja Avstrija, takrat na meji [avstro-ogrskega](http://sl.wikipedia.org/wiki/Avstro-Ogrska) cesarstva. Oče [Alois Hitler](http://sl.wikipedia.org/w/index.php?title=Alois_Hitler&action=edit), rojen kot Alois Schicklgruber, je bil carinski uradnik, mati Klara Pölzl pa očetova nečakinja in tretja soproga.. Po eni, ki naj bi bila manj verjetna, je bil njegov ded, Aloisov oče, [judovskega](http://sl.wikipedia.org/wiki/Jud) rodu. Alois Hitler je imel skupno šest otrok, od katerih sta odrasla le Adolf in najmlajša sestra Paula. Očeta je Adolf Hitler v življenjepisu *Mein Kampf* sam opisal kot »vzkipljivega tirana«, vendar ni navedel ravnanja, ki bi bilo do otrok bolj trdo, kot je bilo takrat v navadi. Po pričevanjih znancev je bil oče Alois do žene in otrok hladen in grob. Že možnost, da bi bil Adolf Hitler delno judovskega rodu, mu je v kasnejšem bolestnem [protijudovstvu](http://sl.wikipedia.org/wiki/Antisemitizem) morala biti v breme.

Adolf Hitler je v [Linzu](http://sl.wikipedia.org/wiki/Linz) dokončal pet let osnovne [šole](http://sl.wikipedia.org/wiki/%C5%A0ola). Že v tistem času ga je veselilo [risanje](http://sl.wikipedia.org/w/index.php?title=Risanje&action=edit).

V zgodnji mladosti ga je napadel [kozel](http://sl.wikipedia.org/w/index.php?title=Kozel&action=edit) in Hitler je pri tem izgubil levo [modo](http://sl.wikipedia.org/wiki/Moda_%28organ%29), po čemer so med drugim prepoznali njegovo izmaličeno [truplo](http://sl.wikipedia.org/wiki/Truplo).

Leta [1907](http://sl.wikipedia.org/wiki/1907) se je preselil na [Dunaj](http://sl.wikipedia.org/wiki/Dunaj), da bi študiral slikarstvo, vendar so ga na akademiji dvakrat zavrnili. Preživljal se je s prodajanjem [slik](http://sl.wikipedia.org/wiki/Slika) in izdelovanjem [plakatov](http://sl.wikipedia.org/wiki/Plakat), saj ni želel študirati arhitekture, kot so mu priporočili na akademiji. Istega leta mu je umrla mati. Zdravnik, ki je ni mogel rešiti pred smrtjo, je bil po naključju [Žid](http://sl.wikipedia.org/wiki/Judje). Do svojega petindvajsetega leta je živel na Dunaju, potem pa se je preselil v [München](http://sl.wikipedia.org/wiki/M%C3%BCnchen). Vsa ta leta je bil brez poklica. Njegov edini dohodek je bil prodaja lastnih slik.

## R:Vstop v politiko

Zaradi nezadovoljstva nad razmajano ureditvijo [Habsburškega cesarstva](http://sl.wikipedia.org/w/index.php?title=Habsbur%C5%A1ko_cesarstvo&action=edit) se je leta [1913](http://sl.wikipedia.org/wiki/1913) izognil vpoklicu v [vojsko](http://sl.wikipedia.org/wiki/Vojska) in pobegnil v München. Tam se je ob izbruhu [prve svetovne vojne](http://sl.wikipedia.org/wiki/Prva_svetovna_vojna) pridružil [bavarski](http://sl.wikipedia.org/wiki/Bavarska) vojski. Hitlerju je vstop v vojno prinesel nekaj čisto novega. Tu se je končno lahko enačil z drugimi in imel enake možnosti kot ostali.

[7. oktobra](http://sl.wikipedia.org/wiki/7._oktober) [1916](http://sl.wikipedia.org/wiki/1916) je bil ranjen v [bitki pri Somi](http://sl.wikipedia.org/w/index.php?title=Bitka_pri_Somi&action=edit). Marca [1917](http://sl.wikipedia.org/wiki/1917) se je vrnil na fronto, kjer je bil zaradi dobrega bojevanja odlikovan z [železnim križcem prve](http://sl.wikipedia.org/wiki/%C5%BDelezni_kri%C5%BEec) in [druge](http://sl.wikipedia.org/wiki/%C5%BDelezni_kri%C5%BEec) stopnje, kar je bilo za njegov stan [pehotništva](http://sl.wikipedia.org/wiki/Pehota) nenavadno. Kasneje se je na tej fronti zastrupil z [iperitom](http://sl.wikipedia.org/wiki/Iperit) in vojno premirje preživel v [bolnici](http://sl.wikipedia.org/wiki/Bolni%C5%A1nica).

Bil je razočaran in zagrenjen. Tako kot ostali vojaki se je spraševal o smislu vojne, ki je tako dolgo trajala. Iz bolnice se je vrnil v München, kjer je delal pri armadi in miril skrajneže v mestu.

### Z:Hitlerjev vpliv na množice

Hitler sprejema v dar cvetlice.

Jeseni leta [1919](http://sl.wikipedia.org/wiki/1919) je Hitler začel doživljati svoj politični prodor. Stopil je v [Nemško delavsko stranko](http://sl.wikipedia.org/wiki/Nem%C5%A1ka_delavska_stranka), ki jo je kmalu preimenoval v [Nacionalistično nemško delavsko stranko](http://sl.wikipedia.org/wiki/Nacionalsocialisti%C4%8Dna_nem%C5%A1ka_delavska_stranka).Do leta [1923](http://sl.wikipedia.org/wiki/1923) se je povezala z ostalimi domoljubnimi zvezami bavarske prestolnice.

[24. februarja](http://sl.wikipedia.org/wiki/24._februar) leta [1920](http://sl.wikipedia.org/wiki/1920) je Hitler prvič govoril zbrani množici in dosegel velik uspeh. Kmalu je odkril, da lahko s svojim govorjenjem vpliva na množice in je znal spraviti najrazličnejše ljudi na zborovanjih v [trans](http://sl.wikipedia.org/w/index.php?title=Trans&action=edit). Imel je [hipnotično](http://sl.wikipedia.org/wiki/Hipnoza) sposobnost koncentrirane odločnosti, s katero se je vsakič polastil kolektivne podzavesti. Na tak način je ljudi, ki so imeli na začetku popolnoma drugačne nazore in razmišljanja, prepričal in jih pridobil na svojo stran. To Hitlerjevo delovanje na množice je bil dolgo časa edini politični kapital, ki pa je močno vplival tudi nanj. Ugotovil je, da lahko obvladuje množice in to ga je naredilo izredno samozavestnega. Vendar je sčasoma podlegel svojim [ideologijam](http://sl.wikipedia.org/wiki/Ideologija) in jim je tako vztrajno verjel, da ni znal več razločevati, kaj od tega je še dobro za Nemčijo in kaj ne.

Novembra leta [1923](http://sl.wikipedia.org/wiki/1923) so ga obsodili na pet let [zapora](http://sl.wikipedia.org/wiki/Zapor) zaradi napada na [ministrstvo](http://sl.wikipedia.org/w/index.php?title=Ministrstvo&action=edit), pri čemer je bilo ranjenih 16 [nacistov](http://sl.wikipedia.org/wiki/Nacist) in trije [policisti](http://sl.wikipedia.org/w/index.php?title=Policist&action=edit). Hitler je v zaporu ostal le devet mesecev, na račun desničarskih simpatizerjev v sodstvu [Weimarske republike](http://sl.wikipedia.org/w/index.php?title=Weimarska_republika&action=edit). Tako je bil tako izpuščen še pred [božičem](http://sl.wikipedia.org/wiki/Bo%C5%BEi%C4%8D) leta [1924](http://sl.wikipedia.org/wiki/1924).

### R:Hitlerjev vzpon

Hitler koraka iz "Rjave hiše" (glavni štab nacistov) v Münchenu po volitvah leta 1930.

Po vrnitvi iz zapora se je njegov položaj na skrajni desnici nemške politike utrdil. Leta [1927](http://sl.wikipedia.org/wiki/1927) je organiziral [Hitlerjevo mladino](http://sl.wikipedia.org/wiki/Hitlerjeva_mladina) za dečke stare od 15 do 18 let, za dekleta in za ženske

Leta [1928](http://sl.wikipedia.org/wiki/1928) so bile v Nemčiji parlamentarne [volitve](http://sl.wikipedia.org/wiki/Volitve), kjer je Hitlerjeva [stranka](http://sl.wikipedia.org/wiki/Stranka) dobila le 2 odstotka glasov. Dve leti kasneje je vladajoča koalicija razpadla, [NSDAP](http://sl.wikipedia.org/wiki/NSDAP) pa je postala največja samostojna stranka v državi.

Zlom [Newyorške borze](http://sl.wikipedia.org/wiki/Newyor%C5%A1ka_borza) leta [1929](http://sl.wikipedia.org/wiki/1929) je zelo zamajal že tako krhko [gospodarstvo](http://sl.wikipedia.org/wiki/Gospodarstvo) v Nemčiji, kar je Hitler izkoristil v svoj prid. [14. septembra](http://sl.wikipedia.org/wiki/14._september) je prišlo do novih volitev, kjer je Hitlerjeva stranka prišla v parlament kot druga najmočnejša stranka.

Z:Leta 1932 so bile predsedniške volitve, na katerih sta sodelovala tedanji [predsednik](http://sl.wikipedia.org/wiki/Predsednik) [Paul von Hindenburg](http://sl.wikipedia.org/wiki/Paul_von_Hindenburg) in Hitler. Po dveh krogih je zmagal Hindenburg s 53 odstotki glasov. Hitler se je sedaj videl v vlogi kanclerja, za kar se je potegoval preostanek leta. Po številnih političnih spletkah mu je [30. januarja](http://sl.wikipedia.org/wiki/30._januar) leta [1933](http://sl.wikipedia.org/wiki/1933) končno uspelo. Postal je [nemški kancler](http://sl.wikipedia.org/w/index.php?title=Nem%C5%A1ki_kancler&action=edit).

Sedaj je hotel oblikovati novo [vlado](http://sl.wikipedia.org/wiki/Vlada) in si s tem zagotoviti podporo v svojih načrtih. Pri tem je popolnoma zmanipuliral Hindenburga, tako da je ta [5. marca](http://sl.wikipedia.org/wiki/5._marec) leta [1933](http://sl.wikipedia.org/wiki/1933) razpisal nove volitve. Hitlerjeva stranka (NSDAP) je pri tem dobila 44 odstotkov glasov. Ker je potreboval absolutno večino, se je povezal z [DNVP](http://sl.wikipedia.org/w/index.php?title=DNVP&action=edit) (- Nemška narodna ljudska stranka). To mu je omogočilo nenadzorovano vladanje. Vse politične sovražnike so aretirali in jih kasneje odvedli v [koncentracijska taborišča](http://sl.wikipedia.org/wiki/Koncentracijsko_tabori%C5%A1%C4%8De). Tja so kasneje zapirali tudi [homoseksualce](http://sl.wikipedia.org/w/index.php?title=Homoseksualec&action=edit), pripadnike [verskih sekt](http://sl.wikipedia.org/w/index.php?title=Verska_sekta&action=edit), potepuhe, delomrzneže, [prostozidarje](http://sl.wikipedia.org/wiki/Prostozidar) ter [Cigane](http://sl.wikipedia.org/wiki/Cigani) in [Jude](http://sl.wikipedia.org/wiki/Judje). Hitler je državno službo očistil političnih nasprotnikov in Judov. Zahteval je sprejetje Zakona za ukinitev gorja ljudi in rajh, s katerim bi v resnici popolnoma onemogočil obstoj [demokracije](http://sl.wikipedia.org/wiki/Demokracija) in legaliziral lastno [diktaturo](http://sl.wikipedia.org/wiki/Diktatura). Edini nedotaknjeni ustanovi sta bili [Cerkev](http://sl.wikipedia.org/wiki/Cerkev) in [armada](http://sl.wikipedia.org/wiki/Armada), ker se je zavedal, da bi bilo njuno maščevanje usodno za njegov režim.

R:Že zelo postarani predsednik Hindenburg je zdravstveno vedno bolj slabel. Hitler je v tem videl sijajno idejo. [Wernerju von Blombergu](http://sl.wikipedia.org/wiki/Werner_von_Blomberg), ministru za obrambo, je predlagal, da bi postal Hindenburgov naslednik. S tem naj bi izboljšal razmere v vojski in [mornarici](http://sl.wikipedia.org/w/index.php?title=Mornarica&action=edit). Nemška vojska ga je pri tem podprla in si s tem zapečatila svojo usodo.

Sedaj je imel Hitler vso oblast. Domneval je, da ga hoče [Ernest Röhm](http://sl.wikipedia.org/w/index.php?title=Ernest_R%C3%B6hm&action=edit), vodja [SA](http://sl.wikipedia.org/wiki/SA), odstraniti. Med njima se je vnel prepir, neugoden za takratne razmere. Hindenburg je od Hitlerja zahteval takojšno ureditev države. V nasprotnem primeru bi bil prisiljen oddati armadi nadzor nad državo. [28. junija](http://sl.wikipedia.org/wiki/28._junij) so Röhma izključili iz oficirske zveze, armada pa je javno prestopila na Hitlerjevo stran.

[2. avgusta](http://sl.wikipedia.org/wiki/2._avgust) [1934](http://sl.wikipedia.org/wiki/1934) je predsednik Hindenburg umrl in Hitler je prevzel njegove dolžnosti. Združil je vlogo kanclerja in predsednika ter postal vrhovni poveljnik oboroženih sil in državni poglavar, postal je der [Führer](http://sl.wikipedia.org/wiki/F%C3%BChrer).

### Z:Hitlerjevo delovanje v [drugi svetovni vojni](http://sl.wikipedia.org/wiki/Druga_svetovna_vojna)

Prva zadeva, ki jo je hotel uresničiti, je bilo zavzetje [Avstrije](http://sl.wikipedia.org/wiki/Avstrija), kar mu je [25. julija](http://sl.wikipedia.org/wiki/25._julij) [1934](http://sl.wikipedia.org/wiki/1934) tudi uspelo. Nato se je lotil zasedbe demilitariziranega [Porenja](http://sl.wikipedia.org/w/index.php?title=Porenje&action=edit). [1. marca](http://sl.wikipedia.org/wiki/1._marec) leta [1936](http://sl.wikipedia.org/wiki/1936) je dosegel ponovno osvojitev Porenja. [Francija](http://sl.wikipedia.org/wiki/Francija) se na to ni odzvala.

Hitler je imel izdelan načrt, ki je govoril o ciljih nemške politike in o tako imenovanem [Lebensraumu](http://sl.wikipedia.org/w/index.php?title=%C5%BDivljenjski_prostor_%28nacizem%29&action=edit) – življenjskem prostoru, ki naj bi ga Nemčija zavzela, kar je kasneje leta [1943](http://sl.wikipedia.org/wiki/1943) začel uresničevati.

Leta 1936 se je Hitler skupaj z [Benitom Mussolinijem](http://sl.wikipedia.org/wiki/Benito_Mussolini) vmešal v [špansko vojno](http://sl.wikipedia.org/w/index.php?title=%C5%A0panska_vojna&action=edit). [9.](http://sl.wikipedia.org/wiki/9._november) in [10. novembra](http://sl.wikipedia.org/wiki/10._november) leta [1938](http://sl.wikipedia.org/wiki/1938) je prišlo do tako imenovane [Kristalne noči](http://sl.wikipedia.org/wiki/Kristalna_no%C4%8D), ko so požgali [sinagoge](http://sl.wikipedia.org/wiki/Sinagoga), izropali judovska podjetja in 30 tisoč moških poslali v [koncentracijska taborišča](http://sl.wikipedia.org/wiki/Koncentracijsko_tabori%C5%A1%C4%8De). Vzrok temu je bil dolgotrajno razhajanje notranje vlade in vrhovnih [generalov](http://sl.wikipedia.org/wiki/General). Hitler je tako pridobil priložnost, da zamenja določene ljudi v vladi in jih nadomesti s sebi enako mislečimi.

Ukinil je vojno ministrstvo in ustanovil organizacijo, ki je v drugi svetovni vojni postala znana kot [Vrhovna komanda oboroženih sil](http://sl.wikipedia.org/w/index.php?title=Vrhovna_komanda_oboro%C5%BEenih_sil&action=edit).

R:[10. aprila](http://sl.wikipedia.org/wiki/10._april) 1938 je Avstrija formalno potrdila priključitev k Nemčiji, kar imenujemo [anšlus](http://sl.wikipedia.org/wiki/An%C5%A1lus). Tako so bila odprta vrata proti [Češkoslovaški](http://sl.wikipedia.org/wiki/%C4%8Ce%C5%A1koslova%C5%A1ka) in celotni jugovzhodni [Evropi](http://sl.wikipedia.org/wiki/Evropa). Hitler je načrtoval nenadni napad na Češkoslovaško, pri tem pa naj bi tudi rešil vprašanje [Sudetskih Nemcev](http://sl.wikipedia.org/w/index.php?title=Sudetski_Nemci&action=edit).

[Angleški](http://sl.wikipedia.org/w/index.php?title=Zdru%C5%BEeno_kraljestvo_Velike_Britanije_in_severne_Irske&action=edit) [predsednik vlade](http://sl.wikipedia.org/wiki/Predsednik_vlade) [Neville Chamberlain](http://sl.wikipedia.org/w/index.php?title=Neville_Chamberlain&action=edit) je pomišljal o ukrepih zaradi sprejema Hitlerjevih zahtev. Ta mu je pojasnil, da morajo Nemci, ki živijo na [Češkem](http://sl.wikipedia.org/wiki/%C4%8Ce%C5%A1ka) zaradi občutka manjvrednosti priti nazaj v Nemčijo. Pri tem naj bi ostala Češkoslovaška ostala popolnoma nevtralna. Hitler se s tem ni strinjal.

Nova zahteva je bila, naj bi [1. oktobra](http://sl.wikipedia.org/wiki/1._oktober) [sudetsko](http://sl.wikipedia.org/w/index.php?title=Sudeti&action=edit) deželo zavzele nemške čete. Chemberlain je ugovarjal nad tem, da Čehom, ki bodo zapuščali Sudete ne bo ponujena nobena odškodnina. Tako so Hitler, Mussolini, [Edouard Daladier](http://sl.wikipedia.org/w/index.php?title=Edouard_Daladier&action=edit) in Chamberlain podpisali [Münchenski sporazum](http://sl.wikipedia.org/w/index.php?title=M%C3%BCnchenski_sporazum&action=edit), ki je nemški vojski dovolil, da 1. oktobra vkoraka v Češko. Predstavnika [Češkoslovaške](http://sl.wikipedia.org/wiki/%C4%8Ce%C5%A1koslova%C5%A1ka), ki sta protestirala, nista dosegla ničesar. Hitler se je medtem pripravljal na osvojitev celotne Češke in [Moravske](http://sl.wikipedia.org/wiki/Moravska). Tako je [14. marca](http://sl.wikipedia.org/wiki/14._marec) [1939](http://sl.wikipedia.org/wiki/1939) pod pretvezo zaščite nad novo nastalo neodvisno državo zavzel [Slovaško](http://sl.wikipedia.org/wiki/Slova%C5%A1ka). Še isti dan je češki predsednik [Emil Hacha](http://sl.wikipedia.org/w/index.php?title=Emil_Hacha&action=edit) sprejel ponujeno [kapitulacijo](http://sl.wikipedia.org/wiki/Kapitulacija) in s tem podpisal konec svoje države. Naslednji dan je Hitler zmagoslavno prišel v [Prago](http://sl.wikipedia.org/wiki/Praga) in Češkoslovaška je prenehala obstajati.

Z:[3. aprila](http://sl.wikipedia.org/wiki/3._april) [1939](http://sl.wikipedia.org/wiki/1939) je Hitler začel s pripravami za napad na [Poljsko](http://sl.wikipedia.org/wiki/Poljska). [6. aprila](http://sl.wikipedia.org/wiki/6._april) je poljski [zunanji minister](http://sl.wikipedia.org/w/index.php?title=Zunanji_minister&action=edit) podpisal sporazum o vzajemni pomoči z [Veliko Britanijo](http://sl.wikipedia.org/wiki/Velika_Britanija), kar je kazalo na to, da se Poljska ob napadu ne bo kar tako uklonila.

Britanska vlada je [8. maja](http://sl.wikipedia.org/wiki/8._maj) zavrnila sovjetski predlog o vojaški zvezi. Posledica tega je bila, da so se [Rusi](http://sl.wikipedia.org/wiki/Rusi) začeli vse bolj zbliževati z Nemci.

Hitler je 22. maja z Mussolinijem podpisal [jekleni pakt](http://sl.wikipedia.org/w/index.php?title=Jekleni_pakt&action=edit) – vojaško zavezništvo, kateremu se je nato pridružila še [Japonska](http://sl.wikipedia.org/wiki/Japonska), medtem ko je z Rusijo sklenil pakt o nenapadanju. Hitler je vojno želel omejiti le na Poljsko, obenem pa se je bal vojne z Veliko Britanijo in Francijo, zato ju je zavajal z lažnimi obljubami o miru.

Da bi se izognil britanski intervenciji, je datum napada na Poljsko ves čas prestavljal, [1. septembra](http://sl.wikipedia.org/wiki/1._september) pa se je končno odločil za napad. [Velika Britanija](http://sl.wikipedia.org/wiki/Velika_Britanija) in [Francija](http://sl.wikipedia.org/wiki/Francija) ob tem nista storili nič, Hitlerju pa sta vojno napovedali šele [3. septembra](http://sl.wikipedia.org/wiki/3._september).

[9. aprila](http://sl.wikipedia.org/wiki/9._april) [1940](http://sl.wikipedia.org/wiki/1940) je Hitler napadel [Dansko](http://sl.wikipedia.org/wiki/Danska) in [Norveško](http://sl.wikipedia.org/wiki/Norve%C5%A1ka), [10. maja](http://sl.wikipedia.org/wiki/10._maj) pa [Belgijo](http://sl.wikipedia.org/wiki/Belgija) in [Nizozemsko](http://sl.wikipedia.org/wiki/Nizozemska). Njegova naslednja žrtev je bila Francija, ki je [22. junija](http://sl.wikipedia.org/wiki/22._junij) z njim podpisala premirje. Francijo so razdelili na dva dela; na osvojeni del s sedežem v [Parizu](http://sl.wikipedia.org/wiki/Pariz) in na neosvojeno [Vichysko Francijo](http://sl.wikipedia.org/w/index.php?title=Vichyska_Francija&action=edit), kjer je maršal [Petain](http://sl.wikipedia.org/w/index.php?title=Petain&action=edit) sodeloval z Nemci.

R:[15. avgusta](http://sl.wikipedia.org/wiki/15._avgust) se je Hitler odločil za bombni napad na Anglijo. S pomočjo [radarjev](http://sl.wikipedia.org/wiki/Radar) se je Anglija ubranila nemškega napada, Hitler je tako doživel svoj prvi poraz.

Hitler je imel vse več težav z osvojenimi državami, usoden pa je bil napad na [Sovjetsko zvezo](http://sl.wikipedia.org/wiki/Sovjetska_zveza) [22. junija](http://sl.wikipedia.org/wiki/22._junij) [1941](http://sl.wikipedia.org/wiki/1941). V odločilni [bitki pri Stalingradu](http://sl.wikipedia.org/wiki/Bitka_pri_Stalingradu) [31. januarja](http://sl.wikipedia.org/wiki/31._januar) [1943](http://sl.wikipedia.org/wiki/1943) je Nemčija doživela velik poraz, ki je pomenil začetek konca [tretjega rajha](http://sl.wikipedia.org/wiki/Tretji_rajh).

[8. septembra](http://sl.wikipedia.org/wiki/8._september) [1943](http://sl.wikipedia.org/wiki/1943) je [Italija](http://sl.wikipedia.org/wiki/Italija) kapitulirala in kasneje napovedala vojno Nemčiji.

[6. junija](http://sl.wikipedia.org/wiki/6._junij) [1944](http://sl.wikipedia.org/wiki/1944) so se [ameriške](http://sl.wikipedia.org/wiki/Zdru%C5%BEene_dr%C5%BEave_Amerike) in britanske vojaške sile izkrcale v [Normandiji](http://sl.wikipedia.org/w/index.php?title=Normandija&action=edit) pri [Calaisu](http://sl.wikipedia.org/w/index.php?title=Calais&action=edit). Hitler je bil takrat že živčna razvalina. Nemčija se je samo še branila, hrbet pa so mu obrnili tudi nekoč zvesti sodelavci, ki so spoznali, da ni več možnosti za zmago. [20. julija](http://sl.wikipedia.org/wiki/20._julij) 1944 so nanj celo izvedli atentat, ki pa je bil neuspešen.

[25. aprila](http://sl.wikipedia.org/wiki/25._april) [1945](http://sl.wikipedia.org/wiki/1945) so zavezniki vstopili v [Berlin](http://sl.wikipedia.org/wiki/Berlin). Hitler je bil takrat že v svojem podzemnem [bunkerju](http://sl.wikipedia.org/wiki/Bunker). [30. aprila](http://sl.wikipedia.org/wiki/30._april) se je poročil s svojo dolgoletno ljubico [Evo Braun](http://sl.wikipedia.org/wiki/Eva_Braun), nato pa skupaj z njo naredil [samomor](http://sl.wikipedia.org/wiki/Samomor).

##